Gonorėja - Vikipedija

# Gonorėja

### Straipsnis iš Vikipedijos, laisvosios enciklopedijos.

Gonorėja (lot. gonorrhoea < gr. gonos - sėkla + rheo - teku) - užkrečiamas lytinių ir šlapimo, rečiau - kitų organų, gleivinių uždegimas; labiausiai paplitusi pasaulyje lytinė liga. Sukelia gonokokai, užkrato šaltinis - gonorėja sergantis žmogus. Užsikrečiama lytiškai santykiaujant, galima (labai retai) užsikrėsti ir nelytiniu keliu, per gonokokais užterštus namų apyvokos daiktus (patalynę, rankšluosčius, baltinius). Naujagimis gali užsikrėsti per gimdymą nuo gonorėja sergančios motinos.

Inkubacinis laikotarpis - 1-5 dienos, kartais 2-3 savaitės. Vyrui gonokokai pažeidžia šlaplės gleivinę, todėl ligoniui maudžia, degina, ypač šlapinantis. Dažnai susergama varpos galvutės, apyvarpės, prostatos uždegimais. Moteriai gonokokai pažeidžia gimdos kaklelį ir šlaplę, bet dažniausiai gonorėjos požymiai neryškūs. Lytinių santykių metu, per mėnesines, po aborto ar per gimdymą gonokokai gali patekti į kiaušintakius, gimdą, pilvo ertmę ir sukelti tų organų bei pilvaplėvės uždegimą. Tuomet sutrinka mėnesinių ciklas, skauda pilvo apačią, kyla temperatūra, kartais įvyksta kraujo užkrėtimas.

Gonorėja trunka neilgai, bet nesigydant gali komplikuotis ir žmogus tampa nevaisingas. Skiriamas gydymo vaistais kursas, kurio metu draudžiama turėti lytinių santykių, būtina griežtai laikytis švaros. Laiku ėmus gydyti, pasveikimas būna visiškas, tačiau vėliau vėl galima užsikrėsti.

Rodomas puslapis "http://lt.wikipedia.org../../../g/o/n/Gonor%C4%97ja.html"

Kategorija: Ligos

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Български
- Català
- Česky
- Dansk
- Deutsch
- English
- Esperanto
- Español
- فارسی
- Suomi
- Français
- עברית
- Bahasa Indonesia
- Italiano
- 日本語
- 한국어
- Nederlands
- Norsk (nynorsk)
- Norsk (bokmål)
- Polski
- Português
- Русский
- Simple English
- Slovenščina
- Српски / Srpski
- தமிழ்
- Українська
- Tiếng Việt